
Kasutusloa andmine (Männi tn 13)
1. ASJAOLUD JA MENETLUSE KÄIK

15.11.2019 laekus kinnistul Männi tn 13 asuva eramu (ehitisregistri kood 118009534) kasutusloa taotlus. Taotlusele on lisatud eramu auditi aruanne (töö nr A74, koostaja FIE Olga Medvedjeva), ning ehitusdokumentatsioon ja riigilõivu tasumise maksekorraldus. 
Auditi aruande kohaselt “Üksikelamu on rekonstrueeritud enne 2010.aastat. Rekonstrueerimist teostati ilma projekti ja ehitusteatiseta. Eramu vastab ehitamise ajal kehtinud  normidele ja nõuetele, ei ole tuleohtlik. Eramule esitatavad nõuded: otstarbekus, tugevus ja püsivus, kestvus, tööga, tuklekindlus, tervisekaitse, keskkonnakaitse, majanduslikkus, nägusus. Eramu elektriohutuse kontroll on läbi viidud.” 
Ehitusseadustiku ja planeerimisseaduse rakendamise seaduse §29 lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise auditi tulemusel peab olema võimalik kanda ehitise olulisemad tehnilised andmed ehitisregistrisse ning vajaduse korral tuvastada ehitise vastavus detailplaneeringule või projekteerimistingimustele. Ehitise auditi tellib omanik.
20.11.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1911371/264704, menetluse nr 194413, mis suunati Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale,   järelevalve osakonnale, Narva Linnavalitsuse Linnamajandusameti varade osakonnale ning Päästeameti Ida Päästekeskusele kooskõlastamiseks.  

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puuduseid, ehitisregistri elektroonilise keskkonna kaudu kasutusloa taotlus on mitu korda  tagastatud puuduste kõrvaldamiseks.

06.05.2021 ehitisregistri elektroonilisse keskkonda laekus kõrvaldatud puudustega kasutusloa taotlus nr 1911371/24704-6 edaspidiseks menetlemiseks. On genereeritud uus kasutusloa eelnõu nr 1912371/20105-5.

17.05.2021 kõik menetlusse kaasatud isikud kooskõlastasid kasutusloa taotluse elamule kasutusloa väljastamiseks.

Ehitis vastab õigusaktides sätestatud nõuetele, eelkõige Ehitusseadustiku §11 ehitisele esitatud nõuetele. 

Ehitusseadustiku § 55 kohaselt kasutusloa andmisest keeldumise põhjused puuduvad ning eramule võib anda kasutusloa.

2.   ÕIGUSLIKUD ALUSED
2.1. Ehitusseadustiku §51 lõike 1 kohaselt kasutusloa annab kohaliku omavalitsuse üksus, kui   seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Anda kasutusluba eramule (ehitisregistri kood 118009534, Männi tn 13, Narva linn).

4. RAKENDUSSÄTTED

4.1.   Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

